शिक्षा मंत्रालय
शिक्षा मंत्रालय ने स्मार्ट इंडिया हैकथॉन - 2023 के शुभारंभ की घोषणा की
26 केंद्रीय मंत्रालय, 6 राज्य मंत्रालय और 4 उद्योग भागीदार एक साथ आएंगे
प्रतिभागियों को समस्या विवरण पर 30 सितंबर, 2023 तक विचार प्रस्तुत करने होंगे
अखिल भारतीय तकनीकी शिक्षा परिषद  में शिक्षा मंत्रालय के इनोवेशन सेल ने आज छठे संस्करण में स्मार्ट इंडिया हैकथॉन  के लॉन्च की घोषणा की। इस अवसर पर उच्च शिक्षा सचिव श्री के. संजय मूर्ति , एआईसीटीई के अध्यक्ष प्रोफेसर टी.जी. सीताराम और एआईसीटीई के उपाध्यक्ष डॉ. अभय जेरे उपस्थित थे, जिन्होंने इस विषय पर अपने विचार व्यक्त किये।
श्री के. संजय मूर्ति ने इस वर्ष के हैकथॉन के प्रति अपना उत्साह व्यक्त किया। उन्होंने कहा कि डॉ. अभय जेरे के नेतृत्व में इनोवेशन सेल हैकाथॉन के आयोजन में उत्कृष्ट कार्य कर रहा है। उन्होंने कहा कि इस साल भारत की जी20 की अध्यक्षता के दौरान यूनेस्को भारत-अफ्रीका हैकथॉन की मेजबानी करना एक बड़ा सम्मान था, जिसमें 22 अफ्रीकी देशों ने भाग लिया और भारतीय छात्रों ने अफ्रीकी देशों की टीमों के साथ समस्या कथन को साझा किया। मुझे इस पर काम करने का अवसर मिला, जो उस महाद्वीप से संबंधित थे। उन्होंने यह भी बताया कि दो सप्ताह पहले साइबर सुरक्षा विषय पर गृह मंत्रालय के सहयोग से एक कवच हैकथॉन का आयोजन किया गया था और ऐसे हैकथॉन के माध्यम से एआईसीटीई द्वारा कई चुनौतियों को सामने रखा और उनका समाधान किया गया है।
एआईसीटीई के अध्यक्ष प्रोफेसर टी.जी. सीतारम ने भविष्य को आकार देने में नवाचार के महत्व पर जोर दिया और कहा कि भविष्य नवाचार पर आधारित है। देश भर में 7500 से अधिक नवाचार संस्थानों के नेटवर्क के साथ, स्मार्ट इंडिया हैकथॉन प्रतिभागियों को विभिन्न सरकारी एजेंसियों और मंत्रालयों द्वारा प्रस्तुत समस्या के समाधानों को हल करने का एक अनूठा अवसर प्रदान करता है। उन्होंने कहा कि यह अपरंपरागत समाधान और नए दृष्टिकोण लाने के लिए तैयार है।
हैकथॉन के विकास पर प्रकाश डालते हुए, एआईसीटीई के उपाध्यक्ष डॉ. अभय जेरे ने कहा कि 2017 में अपनी शुरुआत के बाद से, स्मार्ट इंडिया हैकथॉन दुनिया के सबसे बड़े हैकथॉन और नवाचार प्रतिमान के रूप में विकसित हुआ है। उन्होंने मंच की समावेशी प्रकृति की भी प्रशंसा की, जो कृषि और स्वास्थ्य सेवा से लेकर परिवहन तक कई विषयों को कवर करने का अवसर प्रदान करता है।
स्मार्ट इंडिया हैकथॉन  शिक्षा मंत्रालय के इनोवेशन सेल और अखिल भारतीय तकनीकी शिक्षा परिषद  का एक संयुक्त प्रयास है। 182 सॉफ्टवेयर स्टेटमेंट और 57 हार्डवेयर चुनौतियों सहित 239 समस्या कथनों की एक प्रभावशाली श्रृंखला के साथ, इस कार्यक्रम में 26 केंद्रीय मंत्रालयों, 6 राज्य मंत्रालयों और 4 उद्योग भागीदारों की भागीदारी हुई जो एसआईएच 2023 का सहयोग आधारित नवाचार का एक सच्चा प्रमाण है।
साथ ही, 2022 में एसआईएच जूनियर संस्करण की सफलता के बाद, कक्षा 6वीं से 12वीं तक के छात्रों को सशक्त बनाने के लिए जूनियर हैकथॉन 2023 का दूसरा संस्करण लॉन्च किया गया है। इन युवा इनोवेटर्स को अपने कौशल का प्रदर्शन करने और विभिन्न विषयों के तहत आउट-ऑफ-द-बॉक्स ओपन इनोवेशन विचारों को विकसित करने का अवसर मिलेगा।
एसआईएच 2023 थीम सामाजिक आवश्यकताओं की एक विस्तृत श्रृंखला को कवर करती है। एसआईएच 2023 विषयों में कृषि, खाद्य तकनीक और ग्रामीण विकास, ब्लॉकचेन और साइबर सुरक्षा, स्वच्छ और हरित प्रौद्योगिकी, आपदा प्रबंधन, फिटनेस और खेल, विरासत और संस्कृति, मेड टेक/बायो टेक/स्वास्थ्य तकनीक, विविध, नवीकरणीय/टिकाऊ ऊर्जा, रोबोटिक्स और ड्रोन, स्मार्ट ऑटोमेशन, स्मार्ट शिक्षा, स्मार्ट वाहन, परिवहन और रसद, यात्रा, पर्यटन और खिलौने आदि शामिल हैं।
कुछ दिलचस्प समस्या कथनों में कानून और न्याय मंत्रालय द्वारा कानूनी रिकॉर्ड के लिए ब्लॉकचेन-आधारित ई-वॉलेट प्रणाली का विकास शामिल है। पर्वतीय क्षेत्रों में मौजूदा चुनौतियों में से एक पूर्वानुमान प्रणाली से संबंधित है, जो मौसम संबंधी मापदंडों और मौसम के पैटर्न  का विश्लेषण करके बादल फटने की पहचान से संबंधित है। साइबर सुरक्षा और खतरे के आकलन के क्षेत्र में राष्ट्रीय तकनीकी अनुसंधान संगठन  द्वारा रैंसमवेयर हमलों से होने वाले खतरों को रोकने/कम करने के लिए रैनसमवेयर रेडीनेस असेसमेंट टूल विकसित करने के लिए एक चुनौती जारी की गई है।
सीनियर एसआईएच के लिए आइडिया सबमिशन करने की अंतिम तिथि 30 सितंबर, 2023 है, जबकि जूनियर एसआईएच के लिए 30 अक्टूबर, 2023 है। सीनियर एसआईएच और जूनियर एसआईएच के ग्रैंड फिनाले की संभावित तिथियां क्रमशः नवंबर, 2023 और जनवरी, 2024 के पहले सप्ताह हैं।